น้ำมันดิบปิดลบ 54 เซนต์
น้ำมันดิบตลาดนิวยอร์กปิดลบ 54 เซนต์ที่ 95.62 ดอลลาร์/บาร์เรลจากคาดการณ์สต็อกน้ำมันดิบพุ่ง
8 พ.ค. 2556

น้ำมันดิบตลาดนิวยอร์กปิดลบ 54 เซนต์ที่ 95.62 ดอลลาร์/บาร์เรลจากคาดการณ์สต็อกน้ำมันดิบพุ่ง
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ลดลง 54 เซนต์ หรือ 0.56% ปิดที่ 95.62 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย.ที่ตลาดลอนดอน ร่วงลง 1.06 ดอลลาร์ หรือ 1.0% ปิดที่ 104.4 ดอลลาร์/บาร์เรล
นักลงทุนเทขายสัญญาน้ำมันดิบพร้อมกับจับตาดูสำนักงานสารสนเทศด้านการพลังงานของรัฐบาลสหรัฐ (EIA) จะเปิดเผยตัวเลขสต็อกน้ำมันประจำสัปดาห์สิ้นสุดวันที่ 3 พ.ค.ในวันพุธนี้ โดยมีการคาดการณ์ว่า สต็อกน้ำมันดิบจะเพิ่มขึ้น 1.8 ล้านบาร์เรล สต็อกน้ำมันกลั่นจะเพิ่มขึ้น 650,000 บาร์เรล สต็อกน้ำมันเบนซินอาจเพิ่มขึ้น 450,000 บาร์เรล และอัตราการใช้กำลังการกลั่นน้ำมันอาจเพิ่มขึ้น 0.6% 
ส่วนในรอบสัปดาห์ที่สิ้นสุดวันที่ 26 เม.ย.ที่ผ่านมานั้น สต็อกน้ำมันดิบของสหรัฐพุ่งขึ้น 6.7 ล้านบาร์เรล สู่ระดับ 395.3 ล้านบาร์เรล มากกว่าที่นักวิเคราะห์ส่วนใหญ่คาดว่าสต็อกน้ำมันดิบจะเพิ่มขึ้นเพียง 950,000 บาร์เรล
ขณะที่สต็อกน้ำมันกลั่นเพิ่มขึ้น 474,000 บาร์เรล แตะที่ 115.8 ล้านบาร์เรล มากกว่าที่นักวิเคราะห์คาดว่าจะเพิ่มขึ้น 250,000 บาร์เรล ส่วนสต็อกน้ำมันเบนซินร่วงลง 1.82 ล้านบาร์เรล แตะที่ 216 ล้านบาร์เรล มากกว่าที่คาดว่าจะลดลงเพียง 450,000 บาร์เรล และอัตราการใช้กำลังการกลั่นน้ำมันเพิ่มขึ้น 0.9% แตะที่ 84.4% มากกว่าที่คาดว่าจะเพิ่มขึ้น 0.8%